Lav et referat af nedenstående tekst:

Tekst:
Brian var klar, det var hans patienter sådan set også – men vaccinerne? De var ikke. Praktiserende læge Brian Jensen fra Hobro, havde ellers bestilt 2000 styk af de fjerde-vaccinestik, som borgere over 50 og særligt udsatte kan få fra på lørdag, 1. oktober. Han har bare kun modtaget 300 af dem. Nu beklager regionerne, der har lavet aftalen med de privatpraktiserende læger. Hér har Regionen lyttet til lægerne og skruet op for mængden af vacciner til de praktiserende læger. Tilbuddet skulle særligt være til gavn for de borgere, der eksempelvis har langt til vaccinationssted eller har svært ved at komme i et vaccinationscenter. - Det er uheldigt, at der er sendt for få vacciner ud. Sådan siger Per Møller (K), formand for det nære sundhedsvæsen. Han er også medlem af både Hjørring Byråd og Regionen. Han lægger sig fladt ned og garanterer det ser bedre ud i næste uge. Der bliver simpelthen skruet op for mængderne til de privatpraktiserende. Når I tilbyder nordjyderne at blive vaccineret hos egen læge, bør I så ikke sørge for de har de doser, de skal bruge? - Jo, det skal vi. Det supplement som vi har underbygget vaccinationsindsatsen med, har succesen været lige rigeligt stor, siger Per Møller om de få vacciner. Frygtede kaos Alle læger har indtil nu ikke nødvendigvis kunnet få alle de vacciner, de ønsker, men på baggrund af stor efterspørgsel for vaccination ved de praktiserende læger, har regionen nu opjusteret den andel af vacciner, der kan foregå i almen praksis. Regionen er dog fortsat nødt til at sikre, at der er vacciner nok til dem, der skal vaccineres i et vaccinationscenter. Bekymringen hos Brian Jensen, hvis klinik er placeret nær vaccinationscentret i Hobro, var, at det kunne give kaos, og at man må afvise nogen i døren. Per Møller understreger at der kun er mangel på vacciner hos de private, som var tænkt som et ’supplerende tilbud,’ siger han. Der er fortsat mulighed for at besøge vaccinationscentrene i de elleve nordjyske kommuner. - Så kan vi sikre os at de borgere, der ikke har mulighed for at komme på kommunernes vaccinationscentre, kan komme til egen, privatpraktiserende læge. Så borgerne kan gå en tryg vinter i møde, slutter han.

Referat:
Nyt tiltag var en ’lige rigeligt stor’ succes.